

**BURSA SOCIALĂ PENTRU VENITURI MICI**

 **DOSARELE SE DEPUN DE CĂTRE DIRIGINTE LA COMISIA DE BURSE, ÎN TIMPUL PROGRAMULUI STABILIT DE MEMBRII ACESTEIA, ÎN PERIOADA 20 SEPTEMBRIE- 3 OCTOMBRIE.**

**Venitul mediu lunar net pe membru de familie, supus impozitului pe venit, în perioada 1 septembrie 2023 - 31 august 2024 este mai mic decât 1181,5 LEI.**

Actele vor fi arhivate în dosar de carton cu șină, în următoarea ordine:

**-**Cerere tip completată de părinte/tutore legal instituit/ reprezentant legal/elev major

-copie CI elev

**-** copie certificat de nastere elev

- copie CI tata

- copie CI mama

- copii certificate de naștere ale fraților/surorilor elevului mai mici de 14 ani

- copio CI ale fraților/surorilor elevului mai mari de 14 ani care se află în întreținere

- copie certificat de căsătorie, dacă e cazul

- Adeverință de student/ elev școală postliceală pentru frați/surori cu vârsta până la 26 de ani

- Acordul mamei privind prelucrarea datelor cu caracter personal pentru verificarea respectării criteriilor de acordarea bursei

- Acordul tatălui privind prelucrarea datelor cu caracter personal pentru verificarea respectării criteriilor de acordarea bursei

- Declarația mamei pe propria răspundere privind veniturile nete, cu caracter permanent, supuse impozitului pe venit, obținute în perioada 1 septembrie 2023-31 august 2024,

- Declarația tatălui pe propria răspundere privind veniturile nete, cu caracter permanent, supuse impozitului pe venit, obținute în perioada 1 septembrie 2023-31 august 2024

**Atenție!**

1. Pentru a nu fi în situația de a respinge dosarul din cauza neconcordanței dintre veniturile declarate și cele aflate de comisie prin interogarea platformei Patrim Ven, sfătuiți părinții să solicite angajatorilor adeverințe de venit și să completeze această declarație conform acestor adeverințe.

2. În cazul în care dosarul nu este complet, după expirarea termenului de depunere, acesta se poate completa în maxim 5 zile lucrătoare de la solicitare.

**Bursa socială pentru elevii orfani sau asupra cărora a fost instituită o măsură de protecție socială**

**DOSARELE SE DEPUN DE CĂTRE DIRIGINTE LA COMISIA DE BURSE, ÎN TIMPUL PROGRAMULUI STABILIT DE MEMBRII ACESTEIA, ÎN PERIOADA 20 SEPTEMBRIE- 3 OCTOMBRIE.**

Actele vor fi arhivate în dosar de carton cu șină, în următoarea ordine:

**-**Cerere tip completată de părinte/tutore legal instituit/ reprezentant legal/elev major

-copie CI elev (copie)

**-** copie certificat de nastere elev

- copie CI părinte

- copie certificat de deces părinte/părinți

- Copie Decizie a comisiei pentru protecția copilului sau Hotărâre judecătorească privind instituirea măsurii de protecție socială

**Bursa socială pentru elevii care provin din familii monoparentale**

**DOSARELE SE DEPUN DE CĂTRE DIRIGINTE LA COMISIA DE BURSE, ÎN TIMPUL PROGRAMULUI STABILIT DE MEMBRII ACESTEIA, ÎN PERIOADA 20 SEPTEMBRIE- 3 OCTOMBRIE.**

**Venitul mediu lunar net pe membru de familie, supus impozitului pe venit, în perioada 1 septembrie 2023 - 31 august 2024 este mai mic decât 2363 LEI.**

Art 5) - (1) **Prin „familie” se înțelege soțul și soția cu copiii lor necăsătoriți, aflați în întreținere, cu vârsta de până la 18 ani sau de până la 26 de ani pentru cei care urmează o formă de învățământ — cursuri de zi, organizată potrivit legii, cu domiciliul ori reședința comună înscrisă în actele de identitate și care locuiesc împreună.**

**(2) Se asimilează termenului „familie” bărbatul și femeia necăsătoriți, cu copiii lor necăsătoriți și/sau ai fiecăruia dintre ei, având vârsta de până la 18 ani sau de până la 26 de ani dacă urmează o formă de învățământ — cursuri de zi, organizată potrivit legii, care locuiesc împreună, dacă această situație se confirmă la verificarea în teren.**

**(3) Sintagma „familie monoparentală” desemnează familia formată din persoana singură și copilul/copiii aflat/aflați în întreținere, în vârstă de până la 18 ani sau de până la 26 de ani pentru cei care urmează o formă de învățământ — cursuri de zi, organizată potrivit legii, și care locuiesc și gospodăresc împreună.**

**(4) Prin persoană singură din familia monoparentală se înțelege persoana care se află în una dintre următoarele situații:**

**a) este necăsătorită;**

**b) este văduvă;**

**c) este divorțată și nu s-a recăsătorit;**

 **d) al/a cărei soț/soție este declarat/declarată dispărut/dispărută prin hotărâre judecătorească;**

**e) al/a cărei soț/soție se află în una dintre situațiile prevăzute la art. 178 lit. c) sau d) din Legea nr. 287/2009 privind Codul civil, republicată, cu modificările și completările ulterioare;**

**f) al/a cărei soț/soție este arestat/arestată preventiv pe o perioadă mai mare de 30 de zile sau execută o pedeapsă privativă de libertate și nu participă la întreținerea copiilor;**

 **g) a fost numită tutore sau i s-au încredințat ori dat în plasament unul sau mai mulți copii și se află în una dintre situațiile prevăzute la lit. a)—e).**

 **(5) Se asimilează termenului „familie” și persoana/ persoanele care se ocupă de întreținerea copilului pe perioada absenței părinților sau tutorelui, conform art. 104 din Legea nr. 272/2004 privind protecția și promovarea drepturilor copilului, republicată, cu modificările și completările ulterioare, și care locuiește/locuiesc împreună cu copiii aflați în întreținerea sa/lor.**

Actele vor fi arhivate în dosar de carton cu șină, în următoarea ordine:

**-**Cerere tip completată de părinte/tutore legal instituit/ reprezentant legal/elev major

-copie CI elev (copie)

**-** copie certificat de nastere elev

- copie CI părinte

- copii certificate de naștere ale fraților/surorilor elevului mai mici de 14 ani

- copii CI ale fraților/surorilor elevului mai mari de 14 ani care se află în întreținere

- adeverință de student/ elev școală postliceală pentru frați/surori cu vârsta până la 26 de ani

- copie sentință judecătorească divorț, dacă e cazul

- copie Decizia instanței de menținere a stării de arest, dacă e cazul

- raport de anchetă socială în cazul părinților dispăruți, dacă e cazul

- Acordul părintelui privind prelucrarea datelor cu caracter personal pentru verificarea respectării criteriilor de acordarea bursei

- Declarația părintelui pe propria răspundere privind veniturile nete, cu caracter permanent, supuse impozitului pe venit, obținute în ultimele 12 luni anterioare depunerii cererii

**BURSA SOCIALĂ MEDICALĂ**

**DOSARELE SE DEPUN DE CĂTRE DIRIGINTE LA COMISIA DE BURSE, ÎN TIMPUL PROGRAMULUI STABILIT DE MEMBRII ACESTEIA, ÎN PERIOADA 20 SEPTEMBRIE- 3 OCTOMBRIE.**

Actele vor fi arhivate în dosar de carton cu șină, în următoarea ordine:

**-**Cerere tip completată de părinte

- copie CI elev

- copie certificat de naștere elev

- copie CI părinți

- Certificat de încadrare în grad de handicap sau Certificat medical eliberat de medical specialist (tip A5), cu luarea în evidență de către medicul de la cabinetul școlar

Art. 16. — (1) Un elev poate beneficia de o singură bursă de excelență olimpică pe an, indiferent de rezultatele obținute în anul școlar anterior.

(2) Un elev poate beneficia de o singură bursă de merit pe an, indiferent de rezultatele obținute în anul școlar anterior, ca medie generală sau rezultate la competiții.

 (3) Bursa de excelență olimpică I sau II nu se cumulează cu bursa de merit.

(4) Bursa socială se poate cumula cu bursa de excelență olimpică I sau II/bursa de merit/bursa de reziliență și cu bursa tehnologică.

(5) Bursa tehnologică se poate cumula cu bursa de excelență olimpică I sau II/bursa de merit/bursa de reziliență și cu bursa socială.

(6) Un elev poate beneficia de o singură bursă socială, din bugetul Ministerului Educației, chiar dacă îndeplinește criteriile prevăzute la mai multe litere ale art. 10 alin. (1).

 (7) Bursa pentru mamele minore se poate cumula cu toate tipurile de burse, în condițiile prezentei metodologii-cadru.

**DOSARELE SE DEPUN DE CĂTRE DIRIGINTE LA COMISIA DE BURSE, ÎN TIMPUL PROGRAMULUI STABILIT DE MEMBRII ACESTEIA, ÎN PERIOADA 20 SEPTEMBRIE- 3 OCTOMBRIE.**